Ingeborg Børch

Ingeborg Børch (født 31. december 1977) er en dansk mezzosopran bosat i Berlin, hvor hun arbejder som freelance operasanger. I 2020 har hun været i Danmark, hvor hun har sunget i kirker mv.

Sangeruddannelse 
Ingeborg Børch er uddannet fra Operaakademiet og Solistklassen i København og Royal Academy of Music (RAM) i London. Hun blev optaget på Det Kongelige Danske Musikkonservatorium (DKDM) i august 2000 og flyttede i 2003 til London og kom ind på RAM hvor hun færdiggjorde sine studier hos professor Philip Doghan. Ved siden af havde hun voksende koncertvirksomhed. Hun var i London solist i Mendelssohns "Paulus", Rossinis "Petite Messe Solennelle", Carl Nielsens "Fynsk Forår" og hun sang "Flora" i Hampstead Garden Operas opsætning af Verdis "La traviata". I 2006 kom hun på Solistklassen på DKDM, og i 2008 fik hun en plads på Operaakademiet i København. Hun fik hermed lov til at udskyde sin debutkoncert fra Solistklassen til Radiohusets Koncertsal i 2009, hvor hun blandt andet opførte Alban Bergs værk "Sieben frühe Lieder" med Storstrøms Kammerensemble.

Ingeborgs operadebut fandt sted i 2010 på Det Kgl. Teater som 4. Magd i Richard Strauss' opera ”Elektra”, og hun har siden sunget flere hovedpartier på operascener i Europa som Det Kongelige Teater, Den Fynske Opera, Operaen i Midten, Guidopera, Operafabriken og Copenhagen Opera Festival. Hun har sunget ”Carmen”, ”Suzuki” (Madama Butterfly), ”Laura” (La Gioconda), Flora (La traviata), Maria (Maria de Buenos Aires), ”Hans” (Humperdincks børneopera "Hans og Grete"). Hun har sunget med Sjællands Symfoniorkester, Odense Symfoniorkester, Storstrøms Kammerensemble, Århus Simfonietta, Malmø Operaorkester og Magdeburg Philharmonikerne.

Ud over klassisk musik dyrker Ingeborg cross-over-genren, og hun har medvirket i Jesus Christ Superstar på Aarhus Teater, My Fair Lady, The Phantom of the Opera, Billy Elliott og Cats på Det ny Teater, Show Boat på Nørrebros Teater. Hun er med-komponist af nummeret Under den sidste hvide bro på tv-2s album De første kærester på månen fra 2005.

Ingeborg Børch var i 2010 både Sonning Stipendiat (kr. 60.000) og Wagnerselskabets stipendiat. Hun var en af 16 sangere til The Lauritz Melchior International Singing Competition i Ålborg i november 2017.

Musikdramatik 
Ingeborg Børch blev optaget på Operaakademiet i København i april 2008 og medvirkede i
 Mme Lidoine i Francis Poulencs Karmelitterindernes Samtaler (Operaakademiet 2010)
 Fjerde pige i Richard Strauss' Elektra (Det Kongelige Teater 2010)
 Grevinden i Mozarts Figaros Bryllup

 OperaakademietMussorgskijsbleant for rollen Xenia i Mussorgskijs Boris Godunov (Det Kongelige Teater 2011)
 2012-13 med titelrollen i Georges Bizets Carmen.
 2013-14 som Suzuki i Puccinis Madama Butterfly

CV 

Ingeborg Børch er holistisk og fysiurgisk massageterapeut. Hun arbejder som behandler på en klinik, men bruger også denne kompetence på turneerne, hvor der ofte er en kollega, der har brug for hjælp.

KulturBornholm 
Ingeborg Børch lagde 1996-2007 dansk stemme til Barbiedukken i TV-reklamer. Det var anledningen
til, at hun blev inviteret til at optræde ved koncerten i Østermarie Kirke 6. juli 2013, hvor René Dif, der bl.a. er kendt for Aqua-sangen I'm a Barbie Girl, skulle kåres som æreskunstner i Østermarie. Det blev dog ikke til fælles optræden, da René Dif valgte ikke selv at synge ved koncerten. Men Ingeborg Børch leverede sammen med tenoren Magnus Vigilius og bassen Morten Lassenius Kramp et omfattende opera- og musicalindslag. Ingeborg Børch har siden medvirket ved KulturBornholms æreskunstnerkoncerter, i 2014 sammen med Prins Henrik, Gitta-Maria Sjöberg og i 2015 sammen med Dorthe Elsebet Larsen.

The von Børch Family 
Ingeborg Børch er også med i familiens ensemble The von Børch Family, der foruden hende selv består af hendes søster Elisabeth Børch (mezzosopran), hendes moder Marianne Børch (kontraalt) og hendes svoger Kristian Jørgensen (pianist). Ingeborg Børch er datter af operasangeren Jørgen Ole Børch (1951-2009).

Legater og stipendier 
 Edith Allers Mindelegat, der uddeles til et ungt talent (2002)
 Legat fra Karen og Arthur Feldthusens Legat for Unge Sang- og Klaverstuderende (2008)
 Legat fra Generalkonsul Friedrich Bøhm og datter Else Bøhm´s Fond (2009)
 Richard Wagner Selskabets stipendium (2010)
 Et af årets ti stipendier fra Léonie Sonnings Musikstipendium (2010)

referencer

Eksterne kilder/henvisninger 
 Ingeborg Børchs hjemmeside 
 guidOpera

Operasangere fra Danmark
Sopraner